Radovan

Erobreren Radovan den Snedige (497-540) var kongen af Skeldvogt fra 512 til sin død. I 539 startede han en krig, hvor han med Dragedalen på sin side forsøgte at underlægge sig Menneskenes Rige. Han formåede at slå den daværende menneskekonge Kong Jörvar den Anden ihjel, men blev i 540 dræbt i et voldsomt angreb fra Elverriget.

Liv og død
Radovan var en meget ambitiøs øgle der stræbte efter at dominere større dele af Thabruatis. Han brugte mange år af sit liv på at armere Skeldvogt og dets folk. En af hans projekter var at bygge en stor mur omkring byen, som dog faldt i 540. Radovan agiterede i høj grad for en nationalitetsfølelse i sit hjemland, og benyttede det ældgamle fjendskab mellem øglenerne og menneskerne til at starte den blodige krig, hvor hans hær forsøgte at erobre Menneskenes Rige.

Med dragerne på sin side havde Radovan ikke svært ved at kæmpe sig nordvest på, selvom menneskene også fik assistance fra Flodbyens dværge. Efterhånden kom Radovan i nærkamp med Kong Jörvar den 2., hvis sværd knækkede under øglens robuste klo. Radovan dræbte Jörvar, hvilket fik menneskene til kortvarigt at kapitulere. Det lignede en sejr for øglerne, og en tilfreds Radovan indtog menneskenes by.

Dog trådte Elverriget til og belejrede byen med sin massive hær. Med en regn af ildpile slagtede de en stor del af øglerne og drog de overlevende ud af byen. I dette angreb omkom Radovan, og Skeldvogt blev derefter belejret af menneskene.

Eftermæle
Skeldvogt havde helt indtil Slaget om Nyverden i 594 et udtrykkeligt præg af Radovan over sig. Hans mærke blev båret af enhver øgle, der begræd hans død, levede for Skeldvogts kultur og/eller ønskede en dag igen at blive selvstændige. I 579 startede den oprørske Jalokin, der så sig selv som Radovans spirituelle efterfølger, en borgerkrig for at genvinde Skeldvogts suverænitet. Han dræbte den menneskeudpegede konge, Tjannar, og fokuserede så på at genopbygge Skeldvogt i Radovans patriotiske image, med en ny mur og fokus på militæret.

Da Jalokin i 594 blev anset for at være landsforræder og hængt, og hans livvagt Jerry steg til magten, blev Radovans skygge endeligt løftet fra Skeldvogt.

Trivia

 * Radovan er den første figur i TBA til at angribe Menneskenes Rige og uplanlagt sørge for en gigantisk brand.